### Beslutning

Mille Bech, Christina Vestergaard, Laura Kjær og Freja Lassen kunne henholde sig til Magistratsafdelingen for Teknik og Miljøs udtalelse af 31. maj 2018 i overensstemmelse med Magistratens anbefaling.

 Laurits Schultz, René Thygesen og Else Petersen kunne henholde sig til SF’s oprindelige forslag.

Bilerne ud af Universitetsparken

 Vejene i Aarhus Universitetspark er alt for små og ufremkommelige til, at det er forsvarligt fortsat at tillade bilkørsel på dem. Derfor foreslår SF, at [adresse] gør [adresse] bilfri.

 Den 6. marts 2015 mistede en 20-årige kvindelig studerende livet, da hun blev ramt af en bil i krydset mellem Christoffer Mathiesen og Bartholins Allé. Siden da har det været et klart ønske fra mange af Universitetsparkens brugere, at der skulle tages yderligere hensyn til sikkerheden for de mange cyklister, der benytter parkens veje. Dette gælder ikke mindst blandt de studerende, der udgør det store flertal blandt de trafikanter, der færdes i parken, og som for rigtigt manges vedkommende færdes der på cykel.

 [adresse] har allerede besluttet at omdanne Universitetsparkens vejnet til cykelgader, hvor cyklister gives fortrinsret og fartgrænsen for biler sænkes til 30 km/t. I SF mener vi, at dette ikke er vidtgående nok. Vejene i [adresse] er simpelthen for farlige for cyklister, så længe de skal dele vejene med biler. Det skyldes både vejenes bredde, som levner meget lidt plads til biler, cyklister og fodgængere, og i særdeleshed at vejene snor sig og har så mange blinde vinkler, at risikoen for at bilister overser cyklister er stor.

 På langt sigt er det SF's håb, at de, der har deres daglige gang i [adresse] vil benytte sig af cykel eller offentlig transport, når de skal transportere sig til og fra arbejde eller studie. Kombinationen af Parker & Rejs-anlæg, parkeringshuse ([adresse], [adresse] og [adresse]) og [adresse] gør det muligt at parkere længere væk, og stadig nemt kunne komme til Universitetet. Herudover fastholdes parkeringsmuligheder i parkens udkant.

 For SF står det klart, at den trafikale sikkerhed i [adresse] er for ringe, hvilket understreges af den tragiske ulykke i 2015. Trafiktallene viser, at trafikken er beskeden, så der er relativt få, som har glæde af at køre der, men mange, som bliver generede. Fjernelse af biltrafikken vil give mulighed for at indrette parken, så der skabes bedre forhold for cyklister og fodgængere, ligesom det bliver muligt at udnytte nogle af de nuværende parkeringsarealer til arbejds- og opholdsområder for de studerende. Samtidig vil det med tiden også nedbringe påvirkningen af luftforurening og dermed forbedre miljø- og naturforholdene i parken.

 På den baggrund foreslår SF følgende

 1)      At der indføres et forbud mod bilkørsel på de indre veje i Aarhus Universitetspark fra 2020
 2)      At der i sammenhæng hermed ses på adgangen til parkeringsmulighederne i udkanten af parken

 Stillet af SF’s byrådsgruppe Ida Eriksen (ordfører på sagen), Brian Pedersen og Laurits Schultz
 Den 1. marts 2018

### Sagens forløb

14-03-2018 Aarhus Byråd
Sagens behandling blev udsat i byrådets møde den 14. marts 2018.
 04-04-2018 [adresse]
Sagens behandling blev udsat i byrådets møde den 4. april 2018.
 18-04-2018 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 18. april 2018 om magistratsbehandling af forslaget.

 Sagen bedes tilbagesendt byrådet via Magistraten.
 31-05-2018 Teknik og Miljø
I samarbejde med Aarhus Universitet er der netop igangsat et projekt, hvor der indføres cykelgader i [adresse], og hastigheden reduceres til 30 km/t.

 Det er derfor Teknik og Miljøs vurdering, at gevinsten i form af bedre trafiksikkerhed for de lette trafikanter vil være meget beskeden ved at gøre [adresse] bilfri. Det står ikke mål med de gener, det vil give de ansatte ved, at det ikke længere vil være muligt at anvende parkeringen i [adresse], samt generne i naboområderne ved det øgede pres på parkeringen, som løsningen vil skabe.
 13-06-2018 Borgmesterens Afdeling påtegning
Fremsendes til Magistraten.

 Borgmesterens Afdeling har ingen bemærkninger til Magistratsafdelingen for Teknik og Miljø`s udtalelse af 31. maj 2018.
 18-06-2018 Magistraten
[adresse] under henvisning til Magistratsafdelingen for Teknik og Miljøs udtalelse af 31. maj 2018, som Magistraten kan henholde sig til.

 Rådmand Brian Pedersen og Ragnar Winther henholder sig SF's oprindelige forslag.

 Rådmand Henry Jepsen var forhindret i at deltage i sagens behandling.

 22-08-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 22. august 2018.
 10-09-2018 Teknisk Udvalg
Mille Bech, Christina Vestergaard, Laura Kjær og Freja Lassen kunne henholde sig til Magistratsafdelingen for Teknik og Miljøs udtalelse af 31. maj 2018 i overensstemmelse med Magistratens anbefaling.

 Laurits Schultz, René Thygesen og Else Petersen kunne henholde sig til SF’s oprindelige forslag.